open-index/open-wikipedia-markdown huggingface dataset:
Norvegija olimpinėse žaidynėse

**[[Norvegija]] [[olimpinės žaidynės|olimpinėse žaidynėse]]** pirmą kartą dalyvavo 1900 m. ir nuo to laiko šalis savo sportininkus siuntė į visas paskesnes olimpines žaidynes, išskyrus 1904 m. žaidynes, kuriose apskritai dalyvavo vos 12 šalių, ir 1980 m. žaidynes, vykusias Maskvoje, kurias Norvegija boikotavo, palaikydama JAV.

2014 m. duomenimis, Norvegijos sportininkai vasaros olimpinėse žaidynėse laimėjo 148 medalius, daugiausia aukso pelnyta buriavimo ir šaudymo sporto šakose. Žiemos olimpinėse žaidynėse šalis laimėjo 303 medalius (iš jų 107 aukso), o tai yra daugiau už bet kurią kitą šalį. Žiemos sporte daugiausiai laurų atnešančios sporto šakos yra slidinėjimas ir greitasis čiuožimas. Norvegija yra viena iš trijų valstybių (kitos dvi – Austrija ir Lichtenšteinas), kurios žiemos olimpiadose laimėjo daugiau medalių negu vasaros olimpiadose.

Norvegijos nacionalinis olimpinis komitetas įkurtas 1900 m. ir tais pačiais metais pripažintas Tarptautinio olimpinio komiteto. 

## Rengtos olimpinės žaidynės
Norvegija rengė dvi olimpines žaidynes, abi buvo žiemos.

## Medalių lentelės
: ** Raudonas rėmelis pažymi, kad šalis buvo žaidynių šeimininkė.*

## Šaltiniai
Ivo Linna

**Ivo Linna** (g. 1949 m. birželio 12 d. Kuresarėje) – Estijos dainininkas.

Su Maarja-Liis Ilus atstovavo Estijai 1996 m. Eurovizijos dainų konkurse su daina „Kaelakee hääl“, kuri užėmė 5 vietą.

## Diskografija
* Ivo Linna '93 (1993)
* Iff 1 (1998)
* Enne ja pärast päeva (2001)
* Üksi, iseendas üksi… (2006)

## Nuorodos

* Ivo Linna IMDB svetainėje

|-
Gitas Juškevičius

**Gitas (Gytis) Juškevičius**  (g. 1966 m. vasario 22 d. Sodeliuose, Rokiškio raj.) – boksininkas (sunkiojo svorio kat.), treneris. Buvęs olimpietis, dalyvavęs su Lietuvos rinktine 1992 m. vasaros olimpinėse žaidynėse. Verslininkas.

## Biografija

1973 m. pradėjo lankyti Rokiškio E. Tičkaus vidurinę mokyklą. 1981 m. persikėlė į Kauną. Čia mokėsi 21-ojoje vidurinėje mokykloje ir 1984 m. ją baigė. Po mokyklos tarnavo sovietinėje armijoje. 

1978–1996 m. aktyviai sportavo. Po aktyvaus sporto dirbo vidaus tarnybos 1-ajame pulke sporto instruktoriumi. Šiuo metu dirba UAB „Kabelių žuvis“ generaliniu direktoriumi, taip pat yra Kauno apskrities bokso veteranų klubo prezidentas. 

2008 m. dalyvavo Seimo rinkimuose, vienmandatėje Aleksoto-Vilijampolės (Nr.12) rinkiminėje apygardoje (iškėlė partija Tvarka ir teisingumas).

Laisvalaikiu mėgsta sportuoti, keliauti, dirbti sodo darbus. Vedęs. Žmona Gitana. Turi tris vaikus: dukras Deimantę ir Rasą ir sūnų Justiną.

## Sportinė karjera
 
Treniruotis pradėjo 1978 m. Rokiškyje. Pirmasis treneris V. Buika. 1984 m. suteiktas SSRS sporto meistro vardas. 1985-1986 m. mokėsi Kūno kultūros institute. Dirbo sporto instruktoriumi. 1992-1993 m. boksavosi Šverino (Vokietija) klube. Nuo 1997 m. – nacionalinės kategorijos teisėjas.

Ringe kovėsi 250 kartų, laimėjo 225 kovas. SSRS jaunių (1983) ir jaunimo (1984) čempionatuose iškovota 2 vieta, Europos jaunimo čempionate (1984 m., Tamperė, Suomija) – 3 vieta, Draugystės turnyre (1984 m., Pchenjanas, Šiaurės Korėja) – 1 vieta. 

Lietuvoje tapo čempionu 7 kartus (1985-1996). Baltijos šalių (1990 m., Tamperė, Suomija) vyrų bokso čempionas.

XXV vasaros olimpinėse žaidynėse (1992 m., Barselona, Ispanija) užėmė 5-8 vietą (svorio kategorija per 91 kg, 
18 dalyvių). 

1995 m. Pasaulio bokso čempionate Berlyne bokso ringe grūmėsi su ukrainiečiu Vitalijumi Kličko ().

## Šaltiniai

## Nuorodos

* Kandidato į Seimo narius G. Juškevičiaus biografija
* Gytis Juškevičius (''sports-reference.com'') 
* Gitas Juškevičius (''Lietuvos sporto enciklopedija'')
Lidia Kopania

**Lidia Kopania-Przebindowska** (g. 1978 m. gegužės 12 d.) – Lenkijos dainininkė, grupės Kind of Blue narė. Kopania atstovavo savo tautai 2009 m. Eurovizijos dainų konkurse Maskvoje, Rusijoje.

## 2009 m. Eurovizijos dainų konkursas

Lidia dalyvavo Lenkijos nacionalinėje atrankoje į 2009 m. Eurovizijos dainų konkursą su daina „I Don’t Wanna Leave“. Vasarį vykusiame finale, žiuri balsavime užėmė antrąją vietą ir pirmąją žiūrovų balsavime, taip laimėdama nacionalinę atranką ir atstovavo Lenkijai gegužės mėn. vykusioje Eurovizijoje Maskvoje. Kopania dalyvavo antrajame pusfinalyje, tačiau jai pasiekti finalo nepavyko.

## Diskografija

### Albumai
* 2006 – Intuicja
* 2008 – Przed świtem

### Singlai
* 1998 – Niezwykły dar
* 2006 – Sleep
* 2006 – Hold On
* 2007 – Twe milczenie nie jest złotem
* 2008 – Tamta Łza
* 2008 – Rozmawiać z tobą chce
* 2009 – I Don’t Wanna Leave
* 2013 – Hold My Breath And Wait

## Nuorodos

* Oficiali svetainė 

|-
Vidas Markevičius

**Vidas Markevičius**  (g. 1963 m. rugpjūčio 25 d. Kaune–m. 1992 m. Garliavoje) – boksininkas (sunkiojo svorio kat.), olimpietis, dalyvavęs su Lietuvos rinktine 1992 m. vasaros olimpinėse žaidynėse. 

XXV vasaros olimpinėse žaidynėse (1992 m., Barselona, Ispanija) užėmė 17–24 
vietą (svorio kategorija iki 91 kg, 24 dalyviai). Pralaimėjo pirmąją kovą rusui Aleksejui Čudinovui (3-7).

V. Markevičius, grįžęs iš Barselonos olimpinių žaidynių, įsivėlė į skolos išmušinėjimo aferą ir 1992 m. spalio mėn. Garliavoje buvo nušautas.

## Šaltiniai

## Nuorodos

* Vidas Markevičius (''sports-reference.com'')
Heroes of Might and Magic V

**Heroes of Might and Magic V** (sutrumpintai **Heroes V** arba **HoMM5**) yra penktasis „Heroes of Might and Magic“ serijos ėjimais pagrįstas strateginis kompiuterinis žaidimas, sukurtas įmonės „Nival Interactive“ ir 2006 m. gegužės 16 d. išleistas „Ubisoft“.

## Apžvalga

### Frakcijos
Žaidime yra šešios frakcijos: *Haven*, *Inferno*, *Necropolis*, *Dungeon*, *Sylvan* ir *Academy*. Žaidimo papildymai prideda dar dvi frakcijas – *Fortress* ir *Stronghold*.

* ***Haven***. Šiai frakcijai priklauso žmonės. Tai pirmoji žaidimo frakcija, kurią žaidėjas turi valdyti. Pagrindiniai frakcijos herojai yra karalienė Izabelė ir Godrikas.
** Kariai: valstiečiai, lankininkai, liokajai, grifai, žyniai, kavalieriai ir angelai.
Leonidas Maleckis

** Leonidas Maleckis**  (g. 1966 m. kovo 8 d. Vilniuje) – boksininkas (silpnai vidutinio svorio kat.), buvęs olimpietis, dalyvavęs su Lietuvos rinktine 1992 m. vasaros olimpinėse žaidynėse. 

1992 m. olimpinėse žaidynėse ( Barselona, Ispanija) L. Maleckis buvo Nikolajaus Jerofejevo treniruojamos Lietuvos bokso rinktinės narys. Jis užėmė 9–16 vietą svorio kategorijoje iki 71 kg (tarp 30 dalyvių). Pirmoje kovoje liepos 27 d. laimėjo taškais prieš egiptietį Salim Kbary (13-6), antroje kovoje rugpjūčio 2 d. (aštuntfinalyje) pralaimėjo britui  Robin Reid (3-10), tapusiam olimpiniu prizininku.

## Šaltiniai

## Nuorodos

* Leonidas Maleckis (''sports-reference.com'') 
* Leonidas Maleckis (''boxing-scoop.com'')
*
Juozas Vinča

**Juozas Vinča** (g. 1905 m. lapkričio 27 d. Šiauliuose – m. 1990 m. rugpjūčio 29 d. Bostone) – lietuvių boksininkas, imtynininkas. Pirmasis boksininkas Lietuvoje, pasiekęs svarių pergalių tarpvalstybinėse bokso varžybose. Jo laimėjimai labai išpopuliarino boksą Lietuvoje. 1989 m. Kaune įsteigtas Juozo Vinčos sporto klubas.

J. Vinča buvo olimpiečiu, su Lietuvos rinktine dalyvavęs 1928 m. vasaros olimpinėse žaidynėse (Amsterdamas, Nyderlandai), kur dalyvavo bokso turnyre ir pasirodė geriausiai iš dvylikos Lietuvos olimpiečių. Savo svorio kategorijoje (iki 79,4 kg) J. Vinča pateko į ketvirtfinalį. Jis laimėjo pirmąją kovą, užimdamas 5–8 vietą tarp 16 dalyvių.

Po olimpinių žaidynių tapo profesionaliu boksininku. 1929–1931 m. buvo išvykęs gyventi į JAV. Trumpam grįžo į Lietuvą, o 1932 m. bandė iš naujo pradėti karjerą Prancūzijoje. Atsinaujinusios traumos neleido tęsti karjeros bokso ringe, todėl tapo imtynininku, varžėsi Anglijoje ir Prancūzijoje. 1934–1938 m. tarnavo Klaipėdos jūrų policijoje. Per Antrąjį pasaulinį karą išvyko į Vokietiją, kur buvo imtynininkų sąjungos narys, dalyvavo Europos šalyse rengiamose varžybose. 1950 m. vėl išvyko į JAV, iki 1954 m. dalyvavo amerikietiškųjų imtynių (kitaip kečo) varžybose.

Pirmuoju J. Vinčos treneriu buvo Steponas Darius, paskatinęs jį užsimauti bokso pirštines. 4 kartus Lietuvos bokso čempionas (1926, 1927 – svorio kategorija iki 79,4 kg; 1928, 1934 – per 79,4 kg), 2 kartus pajėgiausias Pabaltijo boksininkas (1927, 1928).

## Šaltiniai

## Nuorodos

* Juozas Vinča (''sports-reference.com'') 
* Juozas Vinča ''Lietuvos sporto enciklopedijoje''
Rusija olimpinėse žaidynėse

**[[Rusija]] [[olimpinės žaidynės|olimpinėse žaidynėse]]** dalyvavo daugelį kartų, bet kaip skirtinga valstybė įvairiais laikotarpiais. Kaip Rusijos imperija, tauta pirmą kartą dalyvavo 1900 m., vėliau dar kartą dalyvavo 1908 ir 1912 m. Po Rusijos revoliucijos 1917 m. ir Tarybų Sąjungos įkūrimo 1922 m. iki kito Rusijos sportininkų dalyvavo žaidynėse prabėgo trisdešimt metų, tai buvo 1952 m. vasaros žaidynės. 1991 m. iširus Tarybų Sąjungai, Rusijos sportininkai 1992 m. žaidynėse dalyvavo būdami Mišrios komandos sudėtyje. Po ilgos pertraukos tautos sportininkai po Rusijos vėliava vėl dalyvavo 1994 m. žiemos žaidynėse.

Sovietų Sąjunga Maskvoje surengė 1980 m. vasaros žaidynes, o Rusija – 2014 m. žiemos žaidynes Sočyje. Skelbiama, kad tai brangiausios visų laikų olimpinės žaidynės, kainavusios per 50 mlrd. JAV dolerių. Olimpinio Komiteto atrankos kriterijuose, kaip teigiama, buvo įtrauktas pigių ir prastesnės kokybės medžiagų panaudojimas statybose. Šočio olimpinės žaidynės yra puikus pavyzdys to, kaip tai atsiliepia žaidynių kokybei.

Rusijos sportininkai viso vasaros olimpinėse žaidynėse laimėjo 397 medalius, o žiemos žaidynėse – 91. Per pastaruosius dešimt žaidynių (nuo 1994 m.) Rusijos sportininkai viso yra iškovoję 488 medalius, iš kurių 169 aukso, o tai yra antras geriausias rezultatas, po JAV (631 medaliai, iš jų 237 – aukso).

Rusijos olimpinis komitetas įkurtas 1991 m., TOK pripažintas 1993 m.

Visi Sovietų Sąjungos ir Rusijos imperijos vasaros ir žiemos žaidynėse iškovoti medaliai priskiriami Rusijai, bet nėra kartu sumuojami su Rusijos Federacijos iškovotais medaliais.

## Medalių lentelės

### Medaliai vasaros žaidynėse

### Medaliai žiemos žaidynėse

## Išnašos
Maleckis

* Leonidas Maleckis  (g. 1966) – boksininkas, olimpietis
* Romualdas Maleckis (1877–1942) – bolševikas, politinis veikėjas

Kiti:

* Maleckiai – garsi LDK ir Lietuvos bajorų giminė
Lenkija olimpinėse žaidynėse

**[[Lenkija]] [[olimpinės žaidynės|olimpinėse žaidynėse]]** pirmą kartą dalyvavo 1924 m. ir nuo to laiko šalis siuntė savo sportininkus į visas paskesnes olimpines žaidynes, išskyrus 1984 m. žaidynes Los Andžele, kuomet Lenkija prisijungė prie Tarybų Sąjungos boikoto JAV. Lenkija dalyvavo visose žiemos olimpinėse žaidynėse.

2014 m. duomenimis, Lenkijos sportininkai viso laimėjo 289 medalius, sėkmingiausia sporto šaka yra lengvoji atletika. Lenkija yra trečia sėkmingiausia šalis (po Vengrijos ir Rumunijos), kuri niekada neorganizavo olimpinių žaidynių.

Lenkijos olimpinis komitetas įkurtas 1918 m., TOK pripažintas 1919 m. 

## Medalių lentelės

## Šaltiniai
Šolomas Dvoilackis

**Šolomas Dvoilackis** (1893 m. Žagarėje, Rusijos imperija – 1937 m. lapkričio 27 d. Maskvoje, TSRS) – Lietuvos žydų kilmės TSRS mokslininkas ir ekonomistas.

## Biografija

Gimė 1893 m. Žagarėje. 1914 m. baigė fizikos ir matematikos studijas Tartu universitete. 1916 m. ištremtas į Sibirą už dalyvavimą anticariniuose protestuose. Nuo 1918 m. pradėjo dėstyti Maskvos J. Sverdlovo komunistiniame universitete bei Maskvos raudonosios profesūros institute. Nuo 1921 m. dirbo komunistinės akademijos prezidiume bei žurnalo „*Po Marksizmo vėliava*“ redakcijoje. 1930 m. pradėjo dirbti TSRS prekybos rūmuose. Nuo 1930 m. lapkričio dirbo TSRS užsienio prekybos departamente. 1934–1936 m. TSRS užsienio prekybos atstovas Prancūzijoje. Prasidėjus Stalino valymams 1937 m. spalio 15 d. suimtas ir 1937 m. lapkričio 27 d. sušaudytas Maskvoje. 1957 m. birželio 25 d. reabilituotas.

## Nuorodos

* Biografija I (rus.) 
* Biografija II (rus.)
* Biografija III (rus.) 
* Двойлацкий Ш. Накопление капитализма и империализм // Красная новь. 1921. № 1.
Francine Jordi

**Francine Jordi** (tikrasis vardas – *Francine Lehmann*, g. 1977 m. birželio 24 d.) – Šveicarijos pop dainininkė.

1998 m. laimėjo *Grand Prix der Volksmusik* festivalį su daina „Das Feuer Der Sehnsucht“. Nuo to laiko ji tapo tikra žvaigžde tiek Šveicarijoje, tiek kitose vokiškai kalbančiose šalyse. 2002 metais ji atstovavo Šveicarijai Eurovizijos dainų konkurse Taline, su daina „Dans le jardin de mon âme“ užėmė 22 vietą. Tų pačių metų rudenį ji surengė solinį turą visoje Šveicarijoje.

## Diskografija
* 1998 *Das Feuer der Sehnsucht*
* 1999 – *Ein Märchen aus Eis*
* 2000 – *Wunschlos glücklich*
* 2001 – *Verliebt in das Leben*
* 2002 – *In Garten meiner Seele*
* 2003 – *Alles steht und fällt mit Dir*
* 2004 – *Einfach Francine Jordi*
* 2005 – *Halt mich*
* 2007 – *Dann kamst du*
* 2009 – *Meine kleine grosse Welt*
* 2011 – *Lago Maggiore* (su Florian Ast)
* 2013 – *Verliebt geliebt*

## Nuorodos

* Oficiali svetainė (vokiečių k.)

|-
Anastasija Vinikova

**Anastasija Vinikova** (, , g. 1991 m. balandžio 15 d.) – Baltarusijos dainininkė. Ji atstovavo savo šaliai 2011 m. Eurovizijos dainų konkurse su daina „I Love Belarus“, tačiau į finalą nepateko.

## Biografija

Anastasija Vinikova gimė 1991 m. balandžio 15 d. Dziaržynske, Minsko srityje. Ji pradėjo dainuoti nuo 3 metų, darželyje. Nuo pat vaikystės dalyvavo daugelyje konkursų ir festivalių, įskaitant gerai žinomą televizijos vaikų konkursą „Mes visi kilę iš vaikystės“ (). Baigė Dziaržynsko muzikos mokyklą. Vidurinę mokyklą Anastasija baigė aukso medaliu.

## Diskografija

### Singlai
* 2009 : *Your Love Is…*
* 2010 : *Here We Go For The Gold*
* 2010 : *Born in Byelorussia*
* 2010 : *Мама*
* 2011 : *I Feel You*
* 2011 : *I Love Belarus*
* 2011 : *Shining In Twilight
* 2012 : *One Life*
* 2012 : *Crazy*
* 2012 : *Календарь*
* 2013 : *It’s My Life* (su Petr Elfimov)
* 2013 : *Хто Казаў'' (su Aura)

## Nuorodos

* Daina „I Love Belarus“

|-
Raškanis

**Raškanis** ( arba *Râşcani*; ; ) – miestas Moldovoje. Raškanio rajono administracinis centras. Išilgai Kopačankos upės (Reuto intakas). Administruoja du kaimus: *Balanul Nou* ir *Rămăzan*.

## Istorija
Miestas įkurtas 1602 m. TSRS laikais veikė kelios gamyklos. 2011 m. sausio mėnesio duomenimis, mieste gyveno 14 400 gyventojų.

## Sportas
* Stadionul Orăşenesc, futbolo stadionas, kuris talpina 4 tūkst. žiūrovų.

## Miestų partnerystė
*  Nevodaris, Rumunija

## Išnašos

## Nuorodos
Stromae

**Paul Van Haver**, geriau žinomas sceniniu vardu **Stromae** (stʁɔmaj) (g. 1985 m. kovo 12 d.) – belgų dainininkas–dainų autorius. Yra pasižymėjęs hiphopo ir elektroninės muzikos žanruose. Išgarsėjo su daina „Alors on danse“. Daina užėmė pirmą vietą daugumoje Europos šalių hitų topuose ir toje pozicijoje išsilaikė keletą savaičių.

## Ankstyvieji gyvenimo metai
Van Haver gimė Briuselyje ruandiečio ir belgės šeimoje. Vaikystėje savo tėvo beveik nematė, o 1994 m. jis buvo nužudytas Ruandos genocido metu. Van Haver motina kalbėjo olandiškai, tačiau sūnų užaugino prancūziškoje Briuselio priemiesčio bendruomenėje. Būdamas vienuolikos Paul Van Haver susidomėjo muzika ir pradėjo lankyti *'l'Académie Musicale de Jette*, kur mokėsi muzikos istorijos bei groti būgnais.

## Asmeninis gyvenimas
2011 m. liepos mėn. Stromae patvirtino, jog draugauja su buvusia Mis Belgija Tatiana Silva. Jie išsiskyrė 2012 m. rugsėjo mėn.
2015 m. gruodžio mėn. Stromae susituokė su savo stiliste Coralie Barbier

## Diskografija

### Studijiniai albumai
*2010: *[[Cheese]]*
*2013: *[[Racine carrée]]*
*2022: *[[Multitude]]*

### Extended play
*2007: *Juste un cerveau, un flow, un fond et un mic…*

### Įrašai (mixtapes)
*2006: *Freestyle Finest*
*2009: *Mixture Elecstro*

### Vaizdo albumai
*2015: *[[Racine carrée Live]]*

## Apdovanojimai
*2009 : NRJ muzikos apdovanojimai « révélation musicale belge francophone 2009 »
*2010 : Music Industry apdovanojimai « hit de l'année » pour Alors on danse
*2011 : Association européenne des brass bands
*2011 : Victoires de la musique « album de musiques électroniques ou dance de l’année » avec Cheese
*2011 : Ultratop Download apdvanojimai « artiste le plus téléchargé en 2010 en Belgique »
*2011 : Octave de la musique « artiste de l'année » et « spectacle de l'année »
*2012 : ADISQ « artiste francophone s’étant le plus illustré au Québec »
*2013 : Festival international du film francophone de Namur « meilleur clip » pour Papaoutai
*2013 : Prix Rolf Marbot de la chanson de l'année pour Formidable
*2013 : MTV Europos muzikos apdovanojimai « meilleur artiste belge »
*2013 : NRJ muzikos apdovanojimai 2014 « Chanson Francophone » avec "Formidable"
*2013 : NRJ muzikos apdovanojimai 2014 « Artiste masculin Francophone »

## Nuorodos

* Oficialus puslapis  
* Stromae YouTube kanalas
* Stromae AllMusic
* Stromae IMDb
Kosteštis (Moldavija)

**Kosteštis** () – miestas Raškanio rajone, šiaurės Moldovoje. Administruoja keturis kaimus: *Dămăşcani*, *Duruitoarea*, *Păscăuţi* ir *Proscureni*. Vakarinėje miesto dalyje, palei Prutą, yra pasienio kontrolės punktas su Rumunija. 2013 m. sausio 1 d. surašymo duomenimis, mieste gyveno 4 400 gyventojų.

## Istorija
Miestas įkurtas 1499 m. rugpjūčio 15 d.

## Šaltiniai
Henry Gluckman

**Henris Gliukmanas** (1893 m. liepos 12 d. Žagarėje, Rusijos imperija – 1987 m. birželio 5 d. Johanesburge, Pietų Afrikos Respublika) – Lietuvos žydų kilmės Pietų Afrikos Respublikos medikas, politikas, visuomenės veikėjas, 1945-1948 m. sveikatos apsaugos ministras, pirmasis žydų tautybės PAR vyriausybės narys.

## Biografija

Gimė 1893 m. liepos 12 d. Žagarėje. Būdamas vos kelerių metų kartu su tėvais emigravo į Pietų Afriką, kur apsigyveno Randfonteino miestelyje. Baigė mokyklą Johanesburge. 1912 m. pradėjo studijuoti mediciną Londone. 1917 m. baigęs studijas tapo chirurgu, I pasaulinio karo metu priklausė Didžiosios Britanijos Pietų Afrikos kolonijos armijai. 1919 m. grįžo į Johanesburgą. 1920-1940 m. buvo Johanesburgo specialaus gydymo centro direktorius. 1923 m. pradėjo dėstyti Johanesburgo Vitvatersrando universitete. 1920-1937 m. buvo nacionalinės higienos inspekcijos vadovas. 1920-1936 m. dirbo Raudonojo Kryžiaus edukacijos tarybos komitete. 

1938 m. išrinktas į PAR parlamentą, perrinktas 1943, 1948, 1953 metais. 1945 m. vasario mėnesį PAR ministras pirmininkas Jan Smuts pasiūlė H. Gliukmanuo tapti sveikatos apsaugos ministru. Būdamas ministru daug dėmesio skyrė atokių teritorijų sveikatos apsaugos gerinimui, įkūrė nacionalinę sveikatos komisiją. 1946 m. tapo įstaigos *National War Memorial Health Foundation* vadovu. 1958 m. pasitraukęs iš politikos įsitraukė į įvairių visuomeninių organizacijų veiklą. Mirė 1987 m. birželio 5 d. Johanesburge. Žmona Fay Hillman, sūnus Leon aktorius ir sūnus Michael architektas.


Vaizdas:Smuts-last-cabinet-1948.jpg|Jan Smuts vyriausybės nariai, trečias iš dešinės Henry Gluckman


## Šaltiniai
Heha

**Heha** – aukščiausias Burundžio kalnas. Stūkso šalies vakaruose, Bužumbūros kaimiškojoje provincijoje. Kalno aukštis siekia 2 670 m. 20 km į vakarus nuo šio kalno yra antras pagal dydį Afrikos ežeras Tanganika.

## Išnašos
Kageros kriokliai

**Kageros kriokliai** – krioklių virtinė pietryčių Burundyje, į pietus nuo Rutanos miesto. Kriokliai užima 142 hektarų plotą. 2007 m. šie kriokliai buvo įtraukti į UNESCO Pasaulio paveldo sąrašo kandidatų kultūrinę ir gamtinę kategoriją.

## Išnašos
Konkanas

**Konkanas**, **Konkano krantas** (, ) – raižyta Indostano pusiasalio vakarinės pakrantės dalis tarp 15 ir 20° pietų platumos. Šį ~600 km ilgio pakrantės ruožą sudaro Karnatakos, Goa ir Maharaštros pakrančių dalys. Konkano kranto Karnatakos dalis dar vadinama Karavaliu ar Kanara.

Konkano regione paplitusi konkanių kalba, didelė kultūrinė portugalų įtaka.

## Ribos
Konkano regiono tikslūs apibrėžimai įvairuoja. Jis apibrėžiamas kaip kraštas tarp Vakarų Ghatų ir Arabijos jūros, tarp Tapčio upės šiaurėje ir Čandragirio upės pietuose.

Konkano regionas apima šiuos dabartinės Indijos rajonus – Thanę, Mumbajų, Raigadą, Ratnagirį, Sindhudurgą, Šiaurės Goa, Pietų Goa, Šiaurės Kanadą, Udupį ir Pietų Kanadą.

Maharaštros valstijos oficialiame administraciniame suskirstyme yra  ('Konkano divizija'), kurį sudaro visi Maharaštros pakrantės rajonai.

## Šaltiniai
Čhatris

**Čhatris** (, iš  'skėtis, baldakimas') – paviljonas kupolo pavidalo stogu ant aukšto pamato, vienas iš Indijos architektūros statinių. Gali būti tiek atskiras statinys, tiek didesnio statinio elementas. Būdingi Radžastano radžputų architektūrai. Plačiai naudoti kaip rūmų, tvirtovių, laidojimo statiniai ar jų elementai. 

Čhatriai pradžioje buvo karalių ir kitų valdovų bei didikų memorialai, o vėliau tapo standartiniais Radžastano ir mogolų statinių elementais. Šiandien čhatrius galima matyti tokiuose architektūriniuose paminkluose kaip Humajūno kapavietė Delyje ir Tadžmahalas Agroje. Čhatriai yra būdingas hinduistų ir mogolų architektūros elementas. 

Radžastane *Shekhawati* regione čhatrius stato turtingų ir žymių žmonių kremavimo vietose. Šechavatyje šhatris gali būti tiek paprastas kupolas ant keturių kolonų, tiek pastatas, turintis daug kupolų ir pamatą su keliomis patalpomis. Kai kuriose vietovėse čhatrių vidus ištapomas taip pat, kaip ir prabangių gyvenamųjų namų (*Haveli*) vidus. 


Vaizdas:Audienzhalle.jpg|Keturi čhatriai pastato kampuose
Vaizdas:A gate to the courtyard of Jama Masjid, Fatehpur Sikri.jpg|Čhatriai ant Fatehpur Sikrio kongregacinės mečetės
File:A pavilion in the Taj Mahal complex, Agra, Uttar Pradesh, India.jpg|Čhatris Tadžmahalo komplekse
File:Akbar's Tomb complex, showing the chhatris on three levels.jpg|Čhatriai Akbaro mauzoliejuje
File:Chhatri in a garden, Udaipur.jpg|Čhatris sode
Krasnaja Poliana

**Krasnaja Poliana** (, 'raudona laukymė') – miesto tipo gyvenvietė Rusijoje, Krasnodaro krašte, priklausanti kurortinio Sočio Adlerio rajonui. 2013 m. turėjo 4666 gyv.

## Geografija

Gyvenvietė įsikūrusi Vakarų Kaukazo kalnuose, Mzymtos upės vidurupyje, už 39 km nuo Juodosios jūros kranto, 538 m aukštyje. Su Adleriu ir Sočio oro uostu jungia šiuolaikinis automobilių kelias. Be kitų, įrengtas naujas kalnų slidinėjimo kurortas „Roza Chutor“ (). Keltuvai kelia į 2320 m aukštį. Krasnaja Polianoje ir Olimpiniame parke vyko 2014 m. žiemos olimpinės žaidynės. Olimpiniai objektai: Laura biatlono ir slidinėjimo kompleksas, Roza Chutor kalnų kurortas, Roza Chutor ekstremalių sporto šakų parkas.

## Istorija

Nuo seno apylinkės priklausė abchazų gentims. Vietos aūlas vadinosi *Kbaade*. 1864 m. gegužės 21 d. čia susitiko keli Rusijos kariuomenės daliniai, kurie Kaukazo karo baigties proga surengė paradą ir maldą. Caro šeimos garbei gyvenvietę nuspręsta pavadinti *Romanovsku*. 1869 m. įkurta gyvenvietė *Romanovskojė*. 1878 m. čia apsigyveno persikėlėliai iš centrinės Rusijos, Stavropolio ir Estijos – rusai, graikai (gelbėjosi nuo osmanų persekiojimo), estai.

Naujasis Romanovsko vardas neprigijo. Dabartinį vardą įgijo oficialiai 1920-ųjų metų pabaigoje, nes slėnyje rudenį raudonuojantys paparčiai čia atsikėlusiems žmonėms priminė raudoną laukymę ir šią vietą nuo seno vadino Krasnaja Poliana.

## Ekonomika

Subyrėjus SSRS ir netekus kalnų kurortų Pietų Kaukazo ir Tianšanio kalnuose, Rusija ėmė vystyti kalnų turizmo infrastruktūrą Sočį supančiuose rajonuose. Tai svarbiausia ekonomikos šaka Krasnaja Polianoje, tiek vasarą, tiek žiemą. Veikia ir yra statomi nauji viešbučiai, gyvenamųjų apartamentų kompleksai. Veikia 28,9 MW galios hidroelektrinė.

Išvystytas žemės ūkis. Garsėja vietinis medus. Gyvenvietę supa kaštonų miškai, o kalnų šlaituose gausu gydomųjų augalų.

## Miestų partnerystė

Miestai, su kuriais Krasnaja Polianą sieja partnerystės ryšiai:
*  Lezušas (*Les Houches*), Aukštutinė Savoja, Prancūzija

## Nuorodos

* Krasnaja Poliana 
* Sporto objektai. 2014 m. Sočio žiemos olimpinių žaidynių organizacinio komiteto svetainė
Mitumbos kalnai

**Mitumbos kalnai** – kalnų grandinė centrinėje Afrikoje, Kongo Demokratinės Respublikos ir Burundžio pasienyje. Į rytus nuo šių kalnų yra Tanganikos ežeras. Dvi aukščiausios kalnų viršukalnės yra veikiantys ugnikalniai.
Trigo Limpio

**„Trigo Limpio“** – ispanų muzikos trio, buvęs labai populiarus Ispanijoje 1970–1980 m. Nariai – Amaya Saizar, Iñaki de Pablo ir Luis Carlos Gil.

Grupė dalyvavo 1980 m. Eurovizijos konkurse su daina „Quédate esta noche“. Trio konkurse užėmė 12 vietą.

## Diskografija
* 1976: *Trigo Limpio *
* 1978: *Desde nuestro rincón*
* 1980: *Caminando*
* 1981: *Te quiero para mí*
* 1983: *Como un sueño*
* 1984: *Hay cariño*
* 1995: *Trigo Limpio: Grandes éxitos* (1976–1986)

## Nuorodos

* Trigo Limpio — „Quédate esta noche“ (video)

|-
Šauk į gyvuosius, melskis už mirusius

**Šauk į gyvuosius, melskis už mirusius** () – 1971 m. italų sukurtas vesternas, kuriame pagrindinį vaidmenį atliko aktorius Klausas Kinskis.

Režisierius Kventinas Tarantino šį filmą įtraukė į savo mėgstamiausių vesternų sąrašą (16 vieta „Top 20 favorite Spaghetti Westerns“).

## Pagrindiniai aktoriai
: *Aktorius – vaidmuo*
* Klaus Kinski – Denas Hoganas
* Paolo Casella – Džonas Vebas
* Dante Maggio – Džonatanas
* Patrizia Adiutori – Santa
* Dino Strano – Rydas
* Victoria Zinny – Eleonora

## Turinys

Po sėkmingo banko apiplėšimo Deno Hogano gauja susirenka Šakalo rančoje netoli Meksikos, laukdami kol šio mergina Eleonora atgabens aukso krovinį, o nusamdytas vedlys perves juos per kalnus į kitą šalį. Tačiau vietoje šio pasirodo nepažįstamasis, pasivadinęs Džonu Vebu, ir pasisiūlo padėti pereiti sieną už pusę laimikio. Kadangi netoliese gaujos ieško reindžerių būrys, Hoganas sutinka.

Pakeliui gauja, atsargiai kiršinama Vebo, ima pykstis ir jų būrys vis labiau retėja. Galiausiai, atsidūręs pasienyje ir atsikratęs visų savo kompanionų, Hoganas sužino, kad dėžėse gabenama visai ne auksą, o naujasis vedlys turi su juo asmeninių sąskaitų…

## Šaltiniai
Velnio sūnūs

**Velnio sūnūs** () – 1968 m. sukurtas kriminalinis filmas, kuriame vaidina Klaus Kinski, Rita Hayworth ir Giuliano Gemma.

## Pagrindiniai aktoriai
: *Aktorius – vaidmuo*
* Klaus Kinski – Adamas
* Giuliano Gemma – Džeisonas
* Rita Hayworth – Marta
* Margaret Lee – Karen
* Claudine Auger – Barbara
* Serge Marquand – Džimis 

## Turinys

Adamas ir Džeisonas – du broliai gangsteriai, kurių alkoholį pamėgusi motina puikiai žino, kuo verčiasi jos sūnūs. Po sėkmingo juvelyrinės parduotuvės apiplėšimo jaunėlis Džeisonas atsisako atiduoti broliui grobį, o pareiškia ketinantis pats tapti savarankišku gangsteriu ir išvyksta su savo mergina Karen.

Po keleto dienų Adamo žmonės sučiumpa Džeisoną ir, manipuliuodami jo jausmais Karen, išgauna iš jo kur paslėptas grobis bei suluošina jam dešinę ranką, kad šis daugiau negalėtų valdyti ginklo. Supratęs, kad Karen jį išdavė, palūžęs Džeisonas užklysta į merginos, vardu Barbara, namus, ir ši imasi jį slaugyti.

Atsigavęs ir išmokęs šaudyti kaire ranka, Džeisonas, iš motinos sužinojęs apie brolio planuojamą inkasatorių apiplėšimą, kartu su bičiuliu Džimiu įvykdo nusikaltimą anksčiau, o paskui susidoroja ir su brolio parankiniais. Galiausiai Džeisonas vyksta ieškoti Adamo, tačiau įvykęs žemės drebėjimas sugriauna šio namus. Džeisonas randa negyvą Karen ir nuolaužų prispaustą Adamą, kurį išlaisvina tam, kad galėtų suvesti sąskaitas...
Sūrjavanšiai

**Sūrjavanšiai** () – asmenys, priklausantys Senovės Indijos *Saulės dinastijai* (; ; ). Sūrjavanšių klanas yra senovinis kšatrijų klanas.

Sūrjavanšiai laikomi seniausia ir didžiausia kšatrijų gimine.
*Sūrjavanša* dinastija dar vadinama *Adityavansa* (), *Mitravansa* (), *Arkavanśa* () ir *Ravivansa* (). Ankstyvieji sūrjavanšiai laikė saulės dievą (Sūrja, Aditjai ar *Arka*) savo kuladevata ir faktiškai buvo saulės garbintojai.

Gudžarai tikėjo esantys kilę iš Sūrjavanšių ir Čandravanšių kšatrijų. Gudžarų antspaudai turėdavo Saulės emblemą. Gudžarų garbės titulas Mihira reiškia 'Sūrja'. Pvz., *Samrat Mihira Bhoja*)

## Išnašos
Keramzitas

**Keramzitas** – tai aukštoje temperatūroje kepto molio granulės, kurios net keturis kartus lengvesnės už gamtoje randamus analogus. Karjere iškastas įvairių klodų molis maišomas, peršaldomas, džiovinamas, smulkinamas ir paduodamas į rutulinę krosnį. Joje, esant 1150 °C temperatūrai, molio žaliava išsipučia, suformuodama kietą išorinį paviršių ir porėtą vidaus struktūrą turinčias granules.

## Šaltiniai
Remigijus Audiejaitis

**Remigijus Audiejaitis** (dar žinomas kaip **Remis** arba **Tanaka**, 1972 m. sausio 17 d. Kaune – 2007 m. kovo 11 d. Vilniuje) – poetas, fotografas, muzikantas.

## Biografija

Gimė Kaune. Nuo gimimo aklas. Mokėsi Vilniaus Antano Jonyno aklųjų ir silpnaregių internatinėje mokykloje, Vilniaus Balio Dvariono muzikos mokykloje baigė fleitos klasę.

Metus Filadelfijoje studijavo pagal programą, skirtą neregiams. Mokėsi darbo su kompiuteriu pagrindų, anglų kalbos, orientuotis mieste. Ten pat pradėjo fotografuoti ir studijuoti japonų kalbą. Grįžęs įstojo į Vilniaus universitetą. Baigęs anglų filologijos studijas toliau studijavo japonų kalbą ir Azijos kultūrą VU Orientalistikos centre.

1999 m. surengė fotografijos parodą Vilniaus universiteto renginio „Filologijos ruduo“ metu.

2000 m. savo darbus eksponavo sostinės Užupio galerijoje „Galera“.

2003 m. surengė parodą Vilniuje, Fotografijos galerijoje.

Buvo grupės „Madmanmoon“ („Išprotėjusio žmogaus mėnulis“) vokalistas, daug koncertuodavo kartu su dainų autoriumi ir atlikėju Domantu Razausku (projektas „Ganja Ma“). Remigijaus Audiejaičio eilėraščiai skelbti interneto svetainėje www.nevykeliai.lt.

Dainavo Lietuvos aklųjų chore „Vilnius“.

Kino režisierė Dalia Survilaitė 2002 m. apie Remigijų Audiejaitį sukūrė dokumentinį filmą „Kurmis“. 2004 m. filmavosi belgų režisieriaus Martin Barnewitz filme „Lost Child“.

2007 m. kovo 11 d. kartu su Mantu Gimžausku-Šamanu žuvo gaisro metu Vilniuje. Palaidotas Kaune, Romainių kapinėse.

2008 m. gegužės mėnesį galerijoje „Kairė-dešinė“ buvo surengta Remigijaus Audiejaičio ir Manto Gimžausko-Šamano kūrybinio palikimo paroda. 2013 m. Remigijaus Audiejaičio atminimui išleista knyga su DVD plokštele „Regėta Lietuva“ .

## Šaltiniai
Arakis

**Arrakis** (, , ) – pramanyta dykumos planeta iš Frenko Herberto romanų serijos „Kopa“. Planetos pavadinimas neoficialiai žinomas kaip **Dune** ir po to pavadintas **Rakis**. Frenko Herberto 1965 m. „Kopa“ populiariai laikomas vienu iš geriausių visų laikų mokslinės fantastikos romanų, ir kartais minima, kaip labiausiai parduota mokslinės fantastikos knyga per visą istoriją.

„Kopoje“ Arakio planeta yra Fremenų (*Zensunni* klajūnų) gimtoji planeta, o vėliau Atreidų imperijos sostinė. Arakis yra trečioji planeta, skriejanti aplink Kanopaus žvaigždę. Apie planetą skrieja du palydovai, kurių vienas turi kengūrinės pelės (*Muad’Dib*) atvaizdą, o kitas – žmogaus rankos atvaizdą.

## Išnašos
Jušanas

**Jušanas** (;  'žalsvas kalnas'), dar žinomas kaip ***Ju kalnas*** – aukščiausias kalnas Taivane ir apskritai ketvirtas pagal aukštį kalnas, stūksantis saloje. Seniau anglakalbių emigrantų ir misionierių tarpe kalnas vadintas ***Morisono kalno*** vardu, kaip manoma, tokiu būdu pagerbiant XIX a. misionierių Robertą Morisoną.

Žiemą Jušano viršukalnę paprastai dengia storas sniego sluoksnis, tad tai jam suteikia panašų į nefrito () žvilgumą. 2009 m. Jušanas buvo vienas iš 28 finalininkų renkant Naujuosius septynis pasaulio gamtos stebuklus.

Jušanas ir jį supantys kalnai priklauso Jušano kalnagūbriui, kuris patenka į Jušano nacionalinio parko teritoriją. Šis nacionalinis parkas yra didžiausias, aukščiausiai įsikūręs ir atokiausias iš visų Taivano saugomų teritorijų. Jame driekiasi didžiausias tyrlaukių ruožas Taivane, taip pat nacionalinis parkas vertingas savo nepaliestais miškais ir gyvūnijos įvairove, kuri apima daugelį endeminių rūšių.

Aukščiausias Jušano kalnų grandinės taškas yra Jušanas (3952 m). Tai taip pat aukščiausias geografinis taškas vakariniame Ramiojo vandenyno regione už Kamčiatkos pusiasalio. Kadaise Jušanas buvo po vandenyno paviršiumi ir iškilo į dabartinį aukštį, kuomet Eurazijos plokštė pasislinko po kaimynine Filipinų jūros plokšte.

Pirmasis į Jušano kalną 1898 m. įkopė vokiečių tyrinėtojas Karl Theodor Stöpel.

Jušanas turi penkias pagrindinis viršūnes:
* Jušano pagrindinė viršūnė (玉山主峰), 3952 m
* Jušano rytinė viršūnė (玉山東峰), 3869 m – 1,2 km nuo pagrindinės viršūnės
* Jušano šiaurinė viršūnė (玉山北峰), 3858 m – 2,2 km nuo Vėjų tunelio (風口)
* Jušano pietinė viršūnė (玉山南峰), 3844 m – 3,1 km nuo Paijuno kalnų trobelės (排雲山莊)
* Jušano vakarinė viršūnė (玉山西峰), 3467 m – 4 km nuo Paijuno kalnų trobelės (排雲山莊)


Vaizdas:Yushan Taiwan.jpg|Jušanas (玉山)
Vaizdas:Laonung River.jpg|Laonungo upė
Vaizdas:YushanSeaCloud2.jpg|Debesys virš Jušano kalnų perėjos


## Klimatas

## Literatūra
* Юйшань (Моррисон, Ниитакаяма) // Элоквенция – Яя. – М. : Советская энциклопедия, 1957. – С. 386. – (Большая советская энциклопедия : [в 51 т.] / гл. ред. Б. А. Введенский ; 1949–1958, т. 49).

## Šaltiniai
Salomé (dainininkė)

**Salomé** (tikrasis vardas – *Maria Rosa Marco Poquet*; g. 1939 m. birželio 21 d.) – ispanų dainininkė.

1969 metais Madride vykusiame Eurovizijos dainų konkurse atliko autorių Maria José de Cerato ir Aniano Alcalde dainą „Vivo cantando“. Kūrinys (kartu su Nyderlandų, Jungtinės Karalystės ir Prancūzijos dainomis) pasidalino pirmą vietą tais metais.

Daina „Vivo cantando“ įrašyta aštuoniomis kalbomis (ispanų, katalonų, baskų, prancūzų, vokiečių, italų, anglų, serbų-kroatų).

## Diskografija
* 1963: *Quizás*
* 1966: *Libre*
* 1969: *Vivo cantando*
* 1971: *Esperare*
* 1973: *Mi madre*
* 1977: *Benvingut*
* 1981: *El tiempo es oro*
* 1984: *Com el vent / Como el viento*
* 1989: *Volver*
* 1993: *Loca de amor*
* 1996: *Mariner / Marinero*
* 2001: *Lo Haré Por Ti*

## Nuorodos
* Dainos ''Vivo cantando'' žodžiai

|-
Džongjango kalnagūbris

**Džongjango kalnagūbris** () – pagrindinis Taivano kalnynas. Jis tęsiasi iš šiaurės į pietus, tad transportas tarp rytų ir vakarų nėra labai patogus. Aukščiausias kalnyne yra Siuguluano kalnas, kurio aukštis 3860 m.

Platesne prasme Džongjango kalnagūbriui priklauso Suešano ir Jušano kalnagūbriai. Tuo atveju aukščiausias kalnas yra Jušanas (3952 m), o antras pagal aukštį yra Suešanas (3886 m).

## Ekologija
Džongjango kalnagūbris yra Taivano subtropinių visžalių miškų ekoregione ir miškų sudėtis kinta priklausomai nuo aukščio virš jūros lygio.

## Galerija

Image:Taiwan 2009 HuaLien City Residential Community FRD 6061.jpg
Image:Taiwan 2009 HuaLien City Roadside Cemetery FRD 8181.jpg
Image:Taiwan 2009 HuaLien Taroko Gorge Biking PB160057.jpg
Image:Taiwan 2009 HuaLien Taroko Gorge FRD 5527 Pano Extracted.jpg
Image:Taiwan 2009 HuaLien Taroko Gorge Temple FRD 6719.jpg
Image:Taiwan 2009 HuaLien City CiSingTan Bay Biking FRD 8365.jpg


## Šaltiniai
Suešano kalnagūbris

**Suešano kalnagūbris** ( 'Sniego kalnai') – kalnų grandinė šiaurės Taivane. Pietryčiuose susiduria su Čungjango kalnagūbriu. Aukščiausia Suešano kalnagūbrio viršukalnė yra Suešanas ('Sniego kalnas'), kurio aukštis siekia 3886 m virš jūros lygio. Aplink Suešano ir Dabadzianšano kalnus eina Šeipos nacionalinio parko teritorija.

## Viršukalnės
Suešano kalnagūbryje yra 54 viršukalnės, viršijančios 3000 m aukštį. Žemiau pateikiamos 19 viršūnių, išvardintų Taivano viršukalnių 100-tuke (台灣百岳).

* Suešano pagrindinė viršūnė (雪山主峰), 3886 m
* Suešano rytinė viršūnė (雪山北峰), 3703 m
* Suešano šiaurinė viršūnė (雪山北峰), 3703 m
* Dasuešanas (大雪山), 3530 m
* Džongsuešanas (中雪山), 3173 m
* Huošišanas (火石山), 3310 m
* Toujingšanas (頭鷹山), 3510 m
* Džidziajangdašanas (志佳陽大山), 3289 m
* Dabadzianšanas (大霸尖山), 3490 m
* Siaobadzianšanas (小霸尖山), 3445 m
* Baigudašanas (白姑大山), 3342 m
* Jidzešanas (伊澤山), 3497 m
* Dadzianšanas (大劍山), 3594 m
* Dzianšanas (劍山]), 3253 m
* Dziajangšanas (佳陽山), 3314 m
* Pintianšanas (品田山), 3524 m
* Čijoušanas (池有山), 3303 m
* Taošanas (桃山), 3325 m
* Kalaješanas (喀拉業山), 3133 m

## Šaltiniai
Jušano kalnagūbris

**Jušano kalnagūbris** () – kalnų sistema vidurio pietų Taivane. Rytuose ribojasi su Čungjango kalnagūbriu, vakaruose nuo Ališano kalnagūbrio kalnus skiria Čišano upė. Jušano kalnagūbris yra vienas iš penkių pagrindinių Taivano kalnagūbrių.

Kalnagūbris savo forma primena kryžių, t. y. santykinai nedaug ištįsęs iš rytų į vakarus, o šiaurės–pietų kryptimi besitęsianti kalnų virtinė yra daug ilgesnė. Vietoje, kur susikerta abi šios kalnų grandinės, yra iškilęs Jušano kalnas, kurio aukštis siekia 3952 m virš jūros lygio. Dalis kalnagūbrio patenka į Jušano nacionalinio parko teritoriją.

## Viršukalnės
Jušano kalnagūbryje yra 22 viršukalnės, viršijančios 3000 m aukštį. Žemiau pateikiamos 12 viršūnių, išvardintų Taivano viršukalnių 100-tuke (台灣百岳).

* Jušano pagrindinė viršūnė (玉山主峰), 3952 m
* Jušano rytinė viršūnė (玉山東峰), 3869 m
* Jušano šiaurinė viršūnė (玉山北峰), 3858 m
* Jušano pietinė viršūnė (玉山南峰), 3844 m
* Dongsiaonanšanas (東小南山), 3744 m
* Jušano vakarinė viršūnė (玉山西峰), 3467 m
* Nanjušanas (南玉山), 3383 m
* Badongguanšanas (八通關山), 3245 m
* Dzundašanas (郡大山), 3265 m
* Jušano priekinė viršūnė (玉山前峰), 3239 m
* Siluandašanas (西巒大山), 3081 m
* Lušanas (鹿山), 2981 m

## Šaltiniai
Suešanas

**Suešanas** ( 'Sniego kalnas') – kalnas Taivane, pasienyje tarp Taidžongo miesto Hepingo rajono ir Miaoli apskrities miesto Tainano. Tai antras pagal aukštį kalnas Taivane ir Rytų Azijoje, siekiantis 3886 m aukštį virš jūros lygio. Stūkso Šeipos nacionaliniame parke, šiaurinėje Žongjango kalnagūbrio dalyje. Pagal kalną pavadintas Suešano kalnagūbris.

XIX ir XX a. vakariečiams kalnas buvo žinomas ***Silvijos kalno*** pavadinimu. Valdant japonams, 1923 m., kalnui suteiktas ***Cugitakajamos*** (次高山) vardas, pažodžiui reiškiantis 'Antras aukščiausias kalnas', nes net tuomet Japonijos imperijoje aukštesnis buvo tik Jušanas, kuris taip pat yra Taivane. Abu šie kalnai aukščiu lenkia Fudžį. 1937 m. buvo numatyta kalną ir jo apylinkes įtraukti į Cugitakos-Taroko nacionalinį parką (次高タロコ国立公園).

Suešano kalnų perėjoje yra dvi kalnų trobelės. Pirmoji, Čikos trobelė, yra 2 km atstumu nuo pradinio taško, antroji, 369 trobelė, – 6,9 km atstumu. Abi trobelės paprastos konstrukcijos, turi bunkeriuose randamas lovas. Kalno viršūnė yra už 10,9 kilometrų.

## Šaltiniai
Rezinos rajonas

**Rezinos rajonas** – vienas iš Moldovos administracinių vienetų, esantis šalies rytuose. Administracinis centras – Rezina. Taip pat yra 16 kaimų ir 24-ios komunos. 2012 m. duomenimis, rajone gyveno 52 300 gyventojų.

## Geografija
Rezinos rajonas įsikūręs rytų centrinėje Moldovos dalyje. Šiaurėje ribojasi su Šoldeneščiu, rytuose su Ribnica, pietuose su Orhėju bei vakaruose su Teleneščiu.

Rajono rytinėje pusėje teka Dniestras. Yra du draustiniai: *Saharna* (670 ha) ir *Tipova* (430 ha).

## Tautinė sudėtis

## Galerija

Rocky monastery near Tipova.jpg|Vienuolynas netoli Lalovos 
Dniester in Moldova.jpg|Dniestras
Small waterfall nearby saharna monastery.jpg|Krioklys netoli Saharnos vienuolyno
Baldininkai

**Baldininkai** (arba ***Fabriko mikrorajonas***) – Jonavos miesto dalis. Pagrindinė gatvė – Fabriko (anksčiau – J. Gagarino), kitos – Geležinkelio, Mokyklos, Topolių ir Mažoji. Baldininkų rinkimų apylinkė Nr. 13 turi 1178 rinkėjus (2012 m.).

## Istorija

XIX a. pradžioje Jonavoje dirbo daug įvairių medžio amatininkų (stalių, račių, dailidžių). Jonava buvo vienas iš Lietuvos miško ir medienos pramonės centrų.

1912 m. buvo pastatytas fabrikas, iki 1936 m. veikęs kaip degtukų gamybos bendrovės AB „Liepsna“ padalinys. 1946 m. Jonavos degtukų fabrikas pertvarkytas į baldų įmonę.

1952 m. Jonavos geležinkelio stoties pradinė mokykla (įkurta 1937 m.) persikėlė į naują mokyklos pastatą J. Gagarino gatvėje Nr. 10; prie mokyklos korpuso pastatyti du priestatai. 1955 m. pradinė mokykla perorganizuota į septynmetę, o 1960 m. – į aštuonmetę mokyklą.

1958 m. įsteigtas Jonavos baldų kombinatas. Prie kombinato jo darbuotojams pastatyta gyvenvietė (Baldininkai), kultūros namai (Baldų kombinato klubas, tapęs Jonavos miesto kultūros gyvenimo dalimi). XX a. 7-tąjį dešimtmetį Jonavos baldų kombinatas tapo viena didžiausių gamybos įmonių Lietuvoje. Vėliau rajone įsikūrė Jonavos dujų ūkis, Autotransporto įmonė ir kt. 1970 m. aštuonmetė mokykla buvo pavadinta Jonavos 3-ąja vidurine mokykla.

1994 m. AB „Jonavos baldai“ reorganizuota į keletą savarankiškų įmonių, iš kurių viena – UAB „Baldai Jums“. 2000 m. Jonavos 3-ioji vidurinė mokykla nuo 2001 m. reorganizuota į pagrindinę mokyklą. 2001 m. liepos 19 dienos sprendimu mokyklai suteiktas „Lietavos“ pagrindinės mokyklos pavadinimas.

## Organizacijos
;Fabriko g.
* UAB „Jonavos autoservisas“ (Fabriko g. 1A)
* UAB „Okero Metalas“ (Fabriko g. 1A)
* UAB „Baldai Jums“ (Fabriko g. 3)
* UAB „Medienos staklės“ (Fabriko g. 3)
* UAB „Jonavos energetika“ (Fabriko g. 3)
* UAB „Jonmedija“ (Fabriko g. 3)
* UAB „Argva“ (Fabriko g. 3A)
* MB „Autobro“, Autodalių parduotuvė (Fabriko g. 3A)
* UAB „Ms Import“ (Fabriko g. 3A)
* AB „Lietuvos dujos“, Kauno filialo padalinys, Jonavos skyrius (Fabriko g. 5)
* AB „Suskystintos dujos“, Jonavos suskystintų dujų degalinė (Fabriko g. 5)
* Ūkininkų turgus (Fabriko g.)
* Jonavos „Lietavos“ pagrindinė mokykla (Fabriko g. 10)
* UAB „Jonavos stalius“ (Fabriko g. 44)
* UAB „Medsiketa“ (Fabriko g. 44)
* UAB „Namų tekstilė” (Fabriko g. 48)
* UAB „Esta“ (Fabriko g. 48)
* UAB „Gerlukas“ (Fabriko g. 48)
* UAB „Jonspeda“ (Fabriko g. 48)

;Mokyklos g.
* Jonavos rajono vaikų globos namai (Mokyklos g. 6)
* Jonavos baldų kombinato klubas

## Šaltiniai

* Baldininkai (Fabriko mikrorajonas) (Wikimapia)
Vilis Rīdzenieks

**Vilis Rydzeniekas** dar žinomas kaip **Aleksandrs Mednis** (1884 m. gruodžio 15 d. Žagarėje, Rusijos imperija – 1962 m. lapkričio 13 d. Rygoje, Latvijos TSR) – latvių fotografas.

## Biografija

Gimė 1884 m. gruodžio 15 d. Žagarėje. 1900 m. baigė Šiaulių gimnaziją. Dalyvavo 1905 m. Rusijos revoliucijoje, iki 1908 m. gyveno Sankt Peterburge, kur mokėsi pas rusų fotografą Aleksejevą. Grįžęs į Latviją 1910 m. Ventspilyje atidarė fotosaloną. 1915 m. Rygoje atidarė fotosaloną *Klio*, kuris veikė iki 1935 metų. 1931-1935 m. vadovavo Rygos Tautos aukštosios mokyklos fotostudijai. Dirbo Latvijos mokslų akademijoje, Koksnės chemijos instituto fotolaboratorijoje. Viena svarbiausių per jo gyvenimą padarytų nuotraukų yra 1918 m. lapkričio 18 d. užfiksuotas Latvijos nepriklausomybės paskelbimas bei 1941 m. birželio 29 d. po bombardavimo griūnantis Rygos Šv. Petro bažnyčios bokštas. Jo fotografija *Motina* (Māte) 1928 m. laimėjo aukso medalį Vimbldone vykusioje tarptautinėje parodoje. 1930 m. apdovanotas Trijų žvaigždžių ordinu, 1935 m. Pripažinimo kryžiumi. Mirė 1962 m. lapkričio 13 d. Rygoje, palaidotas Rygos Meža kapinėse. Didžioji dalis fotografo nuotraukų (apie 500) šiuo metu yra saugomi Rygos istorijos ir navigacijos muziejuje.

## Nuorodos
* Biografija (lat.)
Mantas Gimžauskas

**Mantas Gimžauskas** (dar žinomas kaip **Šamanas**, 1976 m. vasario 6 d. Vilniuje – 2007 m. kovo 11 d. Vilniuje) – poetas, vertėjas, filmų kūrėjas.

## Biografija

Gimė Vilniuje. 1994–1996 m. Vilniaus universitete studijavo žurnalistiką. 2002 m. Lietuvos muzikos ir teatro akademijoje baigė televizijos režisūros studijas. Manto Gimžausko straipsniai spausdinti „Aktyviose jungtyse“, „Literatūroje ir mene“. Nuo 1994 m. periodiškai publikavo savo poeziją almanachuose „Įžanga“, „Poezijos pavasaris“, „Žiemos žodžiai“, „Atolas“. Yra publikavęs literatūros recenzijų ir kritinių straipsnių „Šiaurės Atėnuose“, „Poezijos pavasaryje“ ir kitur. 1997 m. kūryba įvertinta Prano Lemberto premija. Kūriniai versti į lenkų ir vokiečių kalbas, publikuoti keliuose literatūriniuose leidiniuose.

2007 m. kovo 11 d. kartu su Remigijumi Audiejaičiu-Remiu žuvo gaisro metu Vilniuje.

## Vaidybinių ir dokumentinių filmų scenarijai

* „Lengvai ir saldžiai“ (režisierius Ignas Miškinis, 2003 m. lankomiausias metų lietuviškas filmas);
* „Mes – pasaulio Lietuva“ (režisierius Linas Augutis, 2003 m.);
* „Perspektyvi Pora“ (režisierius Kęstutis Gudavičius, 2005 m.);
* „Normali Pora“ (režisierius Kęstutis Gudavičius, 2005 m. AXX festivalio prizas už geriausią scenarijų);
* „Diringas“ (režisierius Ignas Miškinis, 2006 m.);
* „Keturios susikertančios tiesės“ (režisierius Kęstutis Gudavičius, 2006 m.).

## Bibliografija

* *Nuo dangaus lig dangaus*, Vilnius: Vario burnos, 1996 m. (eilėraščių ciklai);
* *J. I. M*, Vilnius, 1996 m. (eilėraščiai);
* *……………… darbai (vardas, pavardė)*, Vilnius: Vario burnos, 1998 m. (poezijos knyga);
* *CV (2003–1976)*, Vilnius: Vario burnos, 2003 m. (virtuali poezijos knyga su Aleksandros Fominos iliustracijomis);
* *Šamanas™*, Kaunas: Kitos knygos / Vario burnos, 2007 m. (poezijos knyga su autoriaus iliustracijomis).

## Nuorodos

* Manto Gimžausko virtualus muziejus
Šiugždinis

* Raimondas Šiugždinis (g. 1967) – buriuotojas,
* Vaclovas Šiugždinis (1911–1988) – vertėjas, poetas
Alex Young

**Aleksandras „Sendis“ Jangas** (; 1880 m. birželio 23 d. – 1959 m. rugsėjo 17 d.) – buvęs škotų futbolininkas, rungtyniavęs savo šalies rinktinėje bei „Evertono“, „Tottenham Hotspur“ bei „Manchester City“ klubuose.

## Biografija

### Futbolininko karjera
Aleksas Jangas, savo karjerą pradėjęs gimtosios Škotijos klubuose „St Mirren“ ir „Falikrk“, 1901 m. persikėlė į Angliją, kur tapo Liverpulio „Evertono“ žaidėju. Per 10 sezonų, praleistų šioje komandoje, jis tapo vienu rezultatyviausių visų laikų jos puolėju, o 1906 m. FA Taurės finale pelnė vienintelį rungtynių įvartį, padėdamas komandai pelnyti trofėjų dvikovoje su „Newcastle United FC“.

Nusprendus parduoti Jangą, kilo didelis klubo gerbėjų pasipiktinimas, kurie jį laikė geriausiu kada nors komandoje žaidusiu futbolininku. Nepaisant to, klubo vadovybė sprendimo nepakeitė ir 1911 m. jis persikėlė į „Tottenham Hotspur FC“, kuriame per 5 rungtynes pasižymėjo 3 kartus, o jo sugrįžimas į Goodison Park stadioną su nauja komanda (rungtynės baigėsi 2–2) buvo sutiktas žiūrovų ovacijomis.

Vėliau Jangas rungtyniavo „Manchester City FC“, o karjerą baigė „South Liverpool FC“ komandoje, tačiau nebepakartojo „Evertono“ žaidimo lygio.

Jis buvo vertinamas dėl savo driblingo, o 1926 m. laikraštis „Mirror“ pavadino Jangą „turbūt geriausiu futbolininku aikštėje, kurį mes turėjome ar galbūt turėsime“.

### Įkalinimas
1911 m. Aleksas Jangas įsigijo ūkį Australijoje, netoli Tongalos, kur įsikūrė jo brolis Johnas, o 1914 m. gegužę persikėlė ir Aleksas. Netrukus tarp brolių ėmė gausėti kivirčų, nes Johnas nuolat skolinosi pinigų, tačiau jų niekad negrąžindavo. 1915 m. pabaigoje konfliktai dar labiau paaštrėjo, prasidėjo grasinimai, kol 1915 m. gruodžio 1 d. Aleksas nušovė savo brolį.

Prieš teismo procesą jis nesėkmingai mėgino nusižudyti, buvo atliktas psichikos patikrinimas ir galiausiai gavo 3 metų kalėjimo bausmę. Buvo gandų, kad Jangas vėliau buvo pakartas už gyvulių vagystę, tačiau iš tiesų jis išėjo į laisvę 1919 m. liepą, o 1920 m. gegužę grįžo į Angliją.

Jangas mirė 1959 m. Edinburgo psichiatrijos klinikoje ir palaidotas bevardžiame kape. 2014 m. „Evertono“ klubas paskelbė, kad iki metų pabaigos atliks buvusio savo futbolininko įamžinimo darbus.

## Šaltiniai
Vilniaus baldai

**„Vilniaus baldai“** – Lietuvos korpusinių baldų gamybos įmonė. Įmonė buvo įkurta 1883 m. ir veikė kaip I. Vainikio lentpjuvė. 1963 m. gamykla persikėlė į dabartines patalpas Savanorių pr. 178, Vilniuje. 1974 m. buvo įrengta 31 tūkstantis kvadratinių metų ploto gamybinių ir administracinių patalpų.

1993 m. įmonė įregistruota kaip akcinė bendrovė ir 1997 m. pradėjo bendradarbiauti su IKEA.

2005 m. atidarytas naujas gamybos padalinys Savanorių pr. 197, o 2019 m. pradėjo statyti naują gamyklą Guopstų km., Trakų rajone, kuri baigta 2020 m.

Nuo 2009 m. įmonė diegia „Lean“ ir „Kaizen“ sistemas.

## Šaltiniai

## Nuorodos
*Vilniaus baldai svetainė
Livermoris

**Livermoris **– cheminis periodinės elementų lentelės elementas, žymimas Lv, eilės numeris 116. Tai dirbtinis, natūraliai Žemėje nerandamas elementas.

## Pavadinimas
VLKK 2012 m. rugsėjo 19 d. Terminologijos pakomisės posėdyje buvo svarstyta kaip lietuviškai vadinti cheminį elementą, kurio atominis numeris yra 116: livermoriu ar livermorijumi.
Kadangi elementų pavadinimų formos su -is lietuvių kalboje vartojamos seniai (plutonis, ne plutonijus, toris, ne torijus ir pan.), sutarta teikti formą livermoris
.

## Literatūros šaltiniai